**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – Uždaroji akcinė bendrovė „VĖJO VATAS"
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Paslaugų subteikėjas** – ūkio subjektas fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas ir Paslaugų teikėjas sudaro trišalę Paslaugų subteikimo sutartį.
   4. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   5. **Trišalė Paslaugų subteikimo** sutartis – trišalė Sutartis, sudaroma tarp Kliento, Paslaugų teikėjo ir Paslaugų subteikėjo dėl techninėje specifikacijoje nurodytų paslaugų, kurioms suteikti pasitelkiamas Paslaugų subteikėjas.
   6. **Paslaugos** – šioje techninėje specifikacijoje nurodytos valdymo bendrovės paslaugos.
2. **PIRKIMO OBJEKTAS**

Valdymo (patronuojančios) bendrovės paslaugos.

1. **PIRKIMO OBJEKTO APIMTYS**

Maksimalus bendras perkamų Paslaugų valandų skaičius trims metams sudaro 8223 val., t.y.:

A grupė (Paslaugą teikia aukščiausio lygmens vadovai) – ne daugiau kaip 1200 val.

B grupė (Paslaugą teikia vidurinio lygmens vadovai) – ne daugiau kaip 1530 val.

C grupė (Paslaugą teikia ekspertai ir specialistai) – ne daugiau kaip 5493 val.

1. **SUTARTINIŲ ĮSIPAREIGOJIMŲ VYKDYMO VIETA**

Žvejų g. 14, Vilnius arba kita Klientui būtina ir jo iš anksto Paslaugų teikėjui ar Paslaugų subteikėjui nurodyta vieta.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

UAB Lietuvos energija renewables (toliau – LE REN) yra sutelkta unikali patirtis ir ištekliai, susiję su atsinaujinančių šaltinių energetikos sektoriumi. LE REN turima patirtis ir vidinių išteklių centralizacija kuria pridėtinę vertę, lemia kaštų valdymo efektyvumą ir konkurencinių pajėgumų didėjimą.

Į šių paslaugų tarpą patenka valdymas konsultacijų teisiniais, pirkimų, finansų valdymo, prevencijos (verslo saugumo) užtikrinimo, vidaus audito, verslo valdymo bei plėtros, gamybos efektyvinimo ir aptarnavimo paslaugų teikimo, inovacijų, veiklos meistriškumo, žmogiškųjų išteklių valdymo, informacinių technologijų ir telekomunikacijų strateginio vystymo, informacijos saugos valdymo aplinkos ir organizavimo, administravimo ir nekilnojamo turto bei transporto priemonių valdymo, vidinės, viešosios komunikacijos, reputacijos valdymo, socialinės atsakomybės ir paramos skyrimo klausimais, vidaus audito veiklos organizavimo, žmogiškųjų išteklių, strateginių ITT projektų valdymo, „Lietuvos energija“, UAB, įmonių grupės įmonių (toliau – Grupė) korporatyvinės komunikacijos, planavimo ir stebėsenos, rizikų valdymo, projektų valdymo ir ES / kt. paramos, valdymo ir kontrolės sistemos paslaugos, bei kitos susijusios paslaugos.

* 1. **Pirkimo objekto aprašymas**
     1. Perkamos valdymo (patronuojančios) bendrovės teikiamos paslaugos (angl. *Management holdings services*), kurios apima: projektų valdymo; finansų, turto planavimo bei valdymo konsultacijas ir valdymą, susijusį su administracinėmis įvairiomis paslaugomis.
     2. Bendrovė planuoja įsigyti vieną valdymo paslaugų kompleksą, kurį sudaro valdymas konsultacijų projektų valdymo, teisiniais, viešųjų pirkimų, finansų valdymo, prevencijos (verslo saugumo) užtikrinimo, vidaus audito, inovacijų, veiklos meistriškumo, žmogiškųjų išteklių valdymo, informacinių technologijų ir telekomunikacijų valdymo, viešosios komunikacijos, rizikų valdymo ir kontrolės sistemų klausimais bei kitos susijusios valdymo ir konsultavimo paslaugos. Valdymo paslaugų sandarą bei specifiką nustato Ekonominio bendradarbiavimo ir plėtros organizacijos (EBPO) Sandorių kainodaros gairės, skirtos daugianacionalinėms korporacijoms ir mokesčių administratoriams.
     3. Integruotą valdymo paslaugų paketą sudaro šios paslaugos (toliau – Paslaugos, kiekviena iš jų atskirai – Paslauga):
        1. **Finansų, turto planavimo valdymo paslaugos.** Paslaugos apima valdomų įmonių atstovavimą ir konsultavimą santykiuose su finansų (bankai, kredito įstaigos) ir kitomis priežiūros ar Valstybės administracijos įstaigomis (kaip pvz. Valstybinė mokesčių inspekcija, Lietuvos bankas ir pan.), konsultacijas dėl projektų finansavimo; finansinės analizės; mokėjimų planavimo ir tvirtinimo; konsultacijos dėl atitikties Grupės įmonių finansų kontrolės ir veiklos planavimo reikalavimams; apskaitos bei išorinio audito valdymo klausimais ir pan.; naujų ir esamų ilgalaikių ir trumpalaikių finansavimo sutarčių sudarymą bei administravimą; santykių su trečiomis šalimis, biuro administravimo, susitikimų ir renginių organizavimo klausimais koordinavimas;
        2. **Projektų valdymo paslaugos.** Projektų valdymo paslaugos apima konsultacijas dėl valdomų įmonių vykdomų projektų vystymo, planavimo, įgyvendinimo, valdymo, pagalbą ir atstovavimą santykiuose su tarptautinėmis institucijomis, investuotojais, projektų partneriais, potencialiais ar esamais tiekėjais ir pan; konsultacijos dėl reguliacinės aplinkos susijusios su elektros gamyba, prekyba bei tinklu plačiąja prasme; projektų vidaus audito ar kitų patikrinimų koordinavimas.
        3. **Administracinių paslaugų valdymas.** Teikiamos paslaugos apima, bet neapsiriboja šiomis sritimis: Konsultacijos veikiančių vėjų/saulės parkų administraciniais klausimais bei atstovavimas valdomoms įmonėms santykiuose su trečiomis šalimis; grupės politikų, tvarkų ar kitų vidaus dokumentų įgyvendinimo ir atitikties konsultacijos; konsultavimas dėl prevencijos taikomų reikalavimų užtikrinimo ir rizikų valdymo; komunikacija ir atstovavimas valdomoms įmonėms viešuose renginiuose ar santykiuose su vėjo/saulės elektrinių parkais susijusiomis bendruomenėmis ar kitomis šalimis; konsultacijos dėl žmogiškųjų išteklių, informacinių technologijų bei inovacijų valdymo; teisinių ir/ar reguliacinės aplinkos klausimų valdymas; konsultacijos dėl pirkimų planavimo, įgyvendinimo ir atitikties reikalavimams; konsultacijos kokybės, efektyvumo ir optimizavimo klausimais susijusiais su veiklos meistriškumu, robotizavimu bei procesų valdymu ir pan., kuris vykdomas Grupės mastu.
     4. Paslaugos turės būti teikiamos Kliento, Paslaugų teikėjo arba Paslaugų subteikėjo buveinėse, ar kitose Lietuvos ar užsienio vietose, priklausomai nuo užsakomų Paslaugų pobūdžio.
     5. Esant poreikiui, papildoma Paslaugų detalizacija pagal nurodytas Paslaugų kategorijas atsižvelgiant į konkrečius faktinius šalių poreikius suderinama Sutarties galiojimo laikotarpiu, prieš teikiant užsakymus ar Paslaugas.
     6. Į šių Paslaugų kainą turi būti įskaičiuoti visi su Paslaugų teikimu susiję mokesčiai ir kitos su Paslaugų teikimu susijusios išlaidos, išskyrus trečiųjų šalių suteiktas prekes ar paslaugas. Paslaugų teikimo metu Tiekėjui bus atlyginamos faktiškai patirtos išlaidos trečiųjų šalių kaštams padengti. Trečiųjų šalių kaštai suprantami kaip paslaugos, susijusios su perkamu objektu ir būtinos tinkamai suteikti paslaugas, nurodytas Techninės specifikacijos 5.2.3. punkte, įskaitant, bet neapsiribojant šias išlaidų grupes:
        1. vertimų paslaugos;
        2. ekspertų paslaugos;
        3. mokymų paslaugos;
        4. tyrimų paslaugos;
        5. kandidatų vertinimo paslaugos;
        6. darbuotojų paieškos portalų paslaugos;
        7. užsienio šalių tiekėjų teisės paslaugos.
     7. Trečiųjų šalių kaštai Sutarties galiojimo laikotarpiu negalės sudaryti daugiau nei 50 (penkiasdešimt) proc. Sutarties vertės. Bet kokiu atveju bendra valdymo paslaugų kaina, įskaitant ir išlaidas trečiosioms šalims, Sutarties galiojimo laikotarpiu negalės viršyti maksimalios sutarties vertės. Šios išlaidos gali būti kompensuojamos iš anksto šalims suderinus tarpusavyje tokių prekių ir (ar) paslaugų apimtis ir kainas. Klientas įsipareigos padengti tik tas išlaidas, kurios neabejotinai patiriamos vykdant Sutartį ir kurias nėra sudėtinga patvirtinti dokumentais. Išlaidas, kurias galima sieti ir su kitomis Paslaugų Teikėjo veiklomis ar Teikėjo veiklomis pagal kitus užsakymus, Paslaugų teikėjas turės dengti pats. Paslaugų teikėjas negali į šias kompensuojamas išlaidas įtraukti pelno.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Paslaugos teikiamos pagal faktinį Kliento poreikį, kiek tai atitinka paslaugos pobūdį, ir Klientas neįsipareigoja įsigyti viso Paslaugų kiekio Sutarties galiojimo laikotarpiu. Paslaugos užsakomos pagal poreikį žodžiu ir (arba) el. paštu. Minimali užsakymo vertė nenustatoma. Dalis Paslaugų gali būti teikiamos nuolat.
   2. Paslaugų teikėjas, remdamasis savo profesine patirtimi ir žiniomis, turi teisę pasiūlyti 5.2 punkte nurodytas Paslaugas ir nurodyti jų poreikį. Tokiu atveju Paslaugos teikiamos gavus patvirtinimą (žodžiu arba raštu) iš Klientu.

6.3. Paslaugų teikėjas įsipareigoja pradėti teikti Paslaugas ne vėliau kaip per 30 kalendorinių dienų nuo užsakymo gavimo dienos, užsakyme nustatyta tvarka ir apimtimi.

* 1. Bendra Paslaugų teikimo trukmė – 36 mėn. nuo Sutarties pasirašymo. Sutartis galioja iki visiškų įsipareigojimo įvykdymo.
  2. Atsiskaitymo terminas pagal pateiktą sąskaitą-faktūrą – 30 kalendorinių dienų.

1. **KOKYBĖ IR TRŪKUMŲ ŠALINIMAS**
   1. Turi būti teikiamos kvalifikuotos kompleksinės valdymo Paslaugos, remiantis valdymo bendrovėje sukaupta informacija, žiniomis bei kompetencija.
   2. Terminas, per kurį turi būti ištaisomi nustatyti trūkumai – 5 darbo dienos arba kitas Sutarties šalių suderintas terminas.
2. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Paslaugų teikėjas privalo pagal Kliento poreikį pateikti kokybiškus dokumentų projektus, pvz.. raštus, finansų valdymo ataskaitas, pinigų išlaidų ataskaitas ar kitus, atsižvelgiant į teikiamų Paslaugų specifiką.
   2. Ataskaita apie suteiktas Paslaugas teikiama Klientui lietuvių kalba. Ataskaita už suteiktas Paslaugas teikiama Kliento prašymu.
   3. Paslaugų teikėjas ir Paslaugų subteikėjas teikia Klientui sąskaitą-faktūrą kas mėnesį, per 10 kalendorinių dienų pasibaigus einamajam mėnesiui.
3. **KLIENTO SUTARTINIAI ĮSIPAREIGOJIMAI** 
   1. Bendradarbiauti su Paslaugų teikėju ir Paslaugų subteikėju, teikiant pagrįstai reikalingą informaciją.
   2. Savo kompetencijos ribose pateikti Paslaugų teikėjui ir Paslaugų subteikėjui turimą bendro pobūdžio informaciją apie su Klientu ir jo rinka susijusius apribojimus.
   3. Reguliariai informuoti Paslaugų teikėją bei Paslaugų subteikėją apie bet kokius jam žinomus vidaus ar išorės įvykius, kurie gali turėti įtakos tinkamam Paslaugų tiekimui.
   4. Laiku ir tinkamai atsiskaityti su Paslaugų teikėju bei Paslaugų subteikėju Sutartyje numatytais terminais.